JUMAL KÕNELEB
Tere jälle!
Täna jätkame meile meelepärasel teemal.
Räägime sellest, et Jumal on hea.
Kuulge, meie Jumal on hea!
- Kas oled ikka kindel? Kas see on ikka päris kindel?
Kas ikka sada protsenti kindel? Mis siis, kui see ei olegi tõsi?
On, on. See on tõsi.
Me uurime seda asja.
Kus seda öeldigi, et uurige,
püüdke mõista, milline on Jumala headus.
Me uurime nüüd seda asja ja seda, milline on Jumala tahe.
Miks see on nii oluline?
Esmalt seetõttu, et evangeelium on rõõmusõnum.
Evangeelium on rõõmusõnum. Jeesus tuli meile seda kuulutama.
- Kas Ta tõi meile kurbi sõnumeid?
Rõõmusõnumeid, häid uudiseid. Evangeelium tähendab häid uudiseid.
Matteuse evangeelium 9:35
"Ja Jeesus rändas läbi kõik linnad ja külad,
õpetades nende sünagoogides
ja jutlustades evangeeliumi Kuningriigist."
Teisisõnu häid uudiseid Kuningriigist.
"...ja parandades kõik haigused ja kõik nõtrused."
Matteuse evangeelium 11:5
"Pimedad näevad jälle ja jalutud kõnnivad,
pidalitõbised saavad puhtaks ja kurdid kuulevad
ja surnud tõusevad üles
ja vaestele kuulutatakse evangeeliumi."
Häid uudiseid, rõõmusõnumeid, mitte neid halbu uudiseid,
mida me praegu telerist näeme ja ajalehtedest loeme kogu aeg.
Jeesus kuulutab meile midagi muud. Tema kuulutab evangeeliumi.
Häid uudiseid.
Luuka evangeeliumis 4:18 ütleb Jeesus:
Issanda Vaim on minu peal, seepärast on ta mind salvinud.
Ta on mind läkitanud kuulutama vaestele rõõmusõnumit."
Rõõmusõnumit just vaestele.
Kas mõni vaatajatest on võitlemas vaesusega?
Sel juhul kuulutatakse sulle täna rõõmusõnumit.
Jeesus kuulutab rõõmusõnumit vaestele.
"Ta on läkitanud mind... kuulutama vangidele vabakslaskmist
ja pimedatele nägemist, laskma vabadusse rõhutuid."
Kas saan veel lugeda? - Loe muidugi!
Luuka evangeelium 7:20 "Kui mehed tema juurde jõudsid..."
Mehed tulid Jeesuse juurde ja ütlesid:
Ristija Johannes on meid sinu juurde läkitanud küsima:
Kas sina oled see, kes pidi tulema, või jääme ootama teist?”
Nad küsivad Jeesuselt, kas Tema on tõotatud Messias?
Kas sina oled see, kes aitab ja kellest on prohveteeritud?
Kas sina kavatsed meid aidata või peame ootama midagi muud?
Kas me peame Soome praeguses olukorras ootama muud?
Kes meid aitaks?
"Tolsamal tunnil tegi Jeesus paljusid terveks haigustest
ja hädadest ja kurjadest vaimudest
ning paljudele pimedatele kinkis ta nägemise.
Ja Jeesus vastas neile:
Minge, teatage Johannesele, mida te olete näinud ja kuulnud:
pimedad näevad jälle, jalutud kõnnivad,
pidalitõbised saavad puhtaks ja kurdid kuulevad,
surnud ärkavad üles, vaestele kuulutatakse rõõmusõnumit."
Evangeeliumi rõõmusõnumit.
Jeesus ütleb: "Vaadake, me teen seda just teie silme ees!
Ma tervendan haigeid ja tegelen just selle ülesandega."
Evangeeliumi kuulutatakse vaestele.
Seda rõõmusõnumit tahame kuulutada
kogu Soome rahvale ja pagulastele.
See on rõõmusõnum, mida igaüks meist vajab kuulda.
Uudist selle kohta, et Jumal on hea. - Aamen.
Ta pole muutunud.
Tema käsivars pole liiga lühike sind aitama.
Pole liiga lühike aitamaks Soomet või pagulasi.
Jumal on ikka seesama. Ta istub troonil ega ole muutunud.
Ta on see sama eile, täna ja igavesti.
Ja juhtumisi on Ta ka hea.
Tema pole muutunud ja Temale võime jätkuvalt loota.
Kes Tema peale loodab, ei jää häbisse.
See on olnud meie elu nurgakivi, millega peame teadlikult arvestama.
Oleme juurdunud sellesse, et Jumal on hea.
Mul võib olla raskusi, inimesed võivad olla vastikud,
olukorrad võivad olla rasked,
aga see ei tähenda, et Jumal on muutunud.
Tema on ikka ja ainult üksnes hea.
Piibel räägib Iisraeli rahavast, kes olid teel tõotatud maale.
Heebrealaste kirjas 4:2 on kirjutatud nii:
"Meile on kuulutatud evangeeliumi nõnda nagu neilegi,
kuid kuuldud sõnast ei olnud neil kasu,
sest see ei talletunud usu läbi kuulajaisse."
Teine tõlge ütleb: "Sõna ei sulandunud neisse."
Sama lugu on evangeeliumiga.
Evangeeliumi kuulutatakse praegugi kogu maailmas.
Mõned kuulevad ja võtavad vastu, teised jälle mitte.
Jumal tahab, et teadmine ja sõnum sellest, et Jumal on hea,
juurduks ja sulanduks sinusse ja minusse.
Mida see sulandumine enesega kaasa toob?
Kui oleme selles kindlad ega enam üldse ei kahtle selles,
siis me ei kõhkle ega mõtle enam, et Jumal äkki ei taha head.
Ta tahab üksnes head. - Rõõmusõnumeid.
Jumal tahab, et see sulanduks meisse
ja oleks meie jaoks iseenesestmõistetav asi.
Paulus kuulutas evangeeliumi, Filippus kuulutas evangeeliumi,
Peetrus ja Johannes kuulutasid evangeeliumi.
Apostlite tegude raamatus räägitakse,
kuidas usklikud kuulutasid evangeeliumi.
Uues Testamendis räägitakse kogu aeg sellest,
kuidas nad kuulutasid evangeeliumi rõõmusõnumit.
Juutidele kuulutati evangeeliumi, paganaile kuulutati rõõmusõnumit.
Lüstras, Ikoonionis, Antiookias, Astodis, Roomas, Samaaria külades
kuulutati evangeeliumi, rõõmusõnumit ja häid uudiseid.
Kirjas Roomlastele 1:1 ütleb Paulus iseenese kohta nii:
"Paulus, Kristuse Jeesuse sulane, kutsutud apostel,
välja valitud kuulutama Jumala evangeeliumi."
Paulus ütleb, et ta on eraldatud kuulutama Jumala häid uudiseid.
Jeesus ise ütleb Markuse evangeeliumis 16:15
"Ja Jeesus ütles neile: Minge kõike maailma,
kuulutage evangeeliumi (rõõmusõnumi häid uudiseid)
kogu loodule!"
Me võime kuulutada rõõmusõnumit.
Meie ülesanne on kuulutada rõõmusõnumeid.
Halleluuja! - See on Jeesuse käsk meile.
Meil on lausa luba rääkida siin innustunult ja kõva häälega,
täis innukust Jumala häid uudiseid ja rõõmusõnumit.
Häid rõõmusõnumeid vaestele. - Teiste hulgas ka vaestele.
Aga ka haigetele, üksildastele, töötutele ja pagulastele.
Nagu Joy ütles -
evangeeliumi rõõmusõnum tähendab häid uudiseid.
Telekat vaadates näeb peaaegu ainult halbu uudiseid.
Piibel kuulutab alati ja kogu aeg häid uudiseid.
Mind paneb imestama ja innusutuma Piiblis iga Jumala järgija elus see,
et Jumalale pole miski võimatu. Ükski olukord pole liiga keeruline.
Mitte nii raske, et Tema ei saaks aidata.
Näeme kogu aeg Jumalat, kellele kõik on võimalik.
Talle pole ükski olukord võimatu.
Need on head uudised ja neid me tahame siin levitada.
Et igas maailmanurgas teataks, et Jumal on hea.
Ta on hea ka homme ja ülehomme ja järgmisel nädalal.
Miks see on nii oluline?
Kui see juurdub su südamesse, nii et sa selles enam ei kahtle,
siis julged sa alati pöörduda Jumala poole.
Kui tead, et Jumal on hea ning üksnes hea,
siis pole põhjust mitte pöörduda Tema poole.
Muidugi sa pöördud Tema poole, sest Tema tahab aidata.
Kui ma ei usu ega tea seda, siis ei julge pöörduda Tema poole.
Kui ma ei tea, mis sealt õieti tulla võib.
Kas sealt tuleb kohutav karistus?
Kui tead, et Jumal on hea, siis julged pöörduda Ta poole,
julged palvetada ja julged paluda Temalt abi.
See on kõige vundament.
Psalmid 34:10 "Noored lõvidki väsivad ja on näljas;
aga kes Issandat otsivad, neil ei puudu mingit head."
"Aga kes Issandat otsivad, neil ei puudu mingit head."
Teiseks, kui tead veendunult, et Jumal on läbinisti hea,
siis on sul ka põhjus olla kindel selles,
et Ta tõesti tahab vastata sulle ja tahab sind aidata.
Mitte ainult nii, et julged pöörduda Tema poole,
vaid julged ka oodata Temalt head.
Psalmid 85:13 "Issand annab head."
"Issand annab head ja meie maa annab oma lõikuse."
Meie Agape Keskus kannab head vilja.
Jumala headus on tõesti peamine vundamendikivi.
Selleks, et julgeda Teda otsida ja oodata Temalt head.
Jumal ütleb, et me peame uskuma, et Jumal on olemas
ja et Ta tasub neile, kes Teda otsivad.
Jumal julgustab meid seda tegema.
Kolmandaks, kui see tõesti saab juurduda ellu,
südamesse ja vaimu, siis sa ka usaldad Teda.
Usk heasse Jumalasse on aluseks, et alati Teda usaldada.
Tema tahe minu suhtes on alati hea.
Psalmid 86:5 "Sest sina, Issand, oled hea ja andeksandja."
Tema headus tulebki sellest, et Ta on andeksandja.
Ta annab andeks meie apsakad ja vead.
See ei sõltu sellest, kas meie oleme head või täiuslikud.
Tema on hea ja andeksandja
"ja rikas heldusest kõigile, kes sind appi hüüavad."
Neljandaks - kui see saab juurduda su ellu
ja on juurdunud minugi ellu,
siis see on jõuallikas, et ma ei masendu enam.
Isegi, kui olukorrad on keerulised
ja need on ka minu jaoks vahel parajaks väljakutseks.
Kui olukorrad on ahistavad ja maailm pöörleb metsiku hooga,
siis usaldan ikkagi koguaeg Jumalat.
Ma ei masendu, sest Jumal pole muutunud.
Ta on jätkuvalt sama, Ta on hea ja Ta soovib head
ning seetõttu ütleb ka Piibel, et selles kõiges -
kõigis rasketes olukordades, annab Ta mulle täieliku võidu.
Ma ei saaks seda uskuda, kui kahtleksin Jumala headuses.
Eks ole nii?
Ainult, kui tean, et Ta on hea ja Ta pöörab kõik võiduks minu jaoks.
Mõtleme sellele olukorrale, milles me praegu oleme.
Uudised ja maailma sündmused hirmutavad ja tekitavad õudu.
Soome rahvas vajub lootusetusesse ja masendusse.
Kuidas me sellest pääseme?
Töötute arv muudkui kasvab ja on igasuguseid raskusi.
Mis oleks, kui meie, Jumala rahvas, ei vaju selle sisse?
Kui me peame meeles, et meiega on hea Jumal.
Minul on hoopis eriline vägi kõikide nende uudiste keskel.
Ma ei vajugi sellesse, vaid ma seisan ja olen valgus.
Nõnda nagu Ta ütleb. Ma seisan ja olen ja lähen;
lohutan, räägin lootusest, julgustan ja toon usku.
Ma ei kiida takka, et küll ikka läheb kehvasti.
Nüüd tuleb see ja nüüd tuleb teine halb asi.
Prohveteeringudki räägivad seda ja teist halba.
Ka see võib tõmmata vaiba jalge alt ära.
Me ei julge lõpuks üldse midagi.
Ei kõigele sellele, Jeesuse nimel!
Meid on kutsutud selles ajas kuulutama evangeeliumi,
häid sõnumeid, et Jeesus on koos meiega
ja aitab ka rasketes olukordades.
Kui ka kümme langeks mu kõrvalt - minu külge see ei puutu!
Ma võin minna võiduteed edasi Kristuses ja aidata teisi.
Saan julgustada ja tõsta teisi üles.
Kristlastena on meie ülesanne olla valguseks ja seista sirgena.
Me ei nakatu hirmust, vaid raputame end ärkvele.
Minu sees on vägi ja valgus. Ma tohin seda kuulutada.
Jeesus ütles: "Minge kõike maailma.
Tehke terveks haiged ja kuulutaga vaestele evangeeliumi."
Me teemegi seda.
Me teeme siin nüüd pisut trenni. Kaose keskel oleme nagu jõusaalis.
Tangime oma paaki seda head sõnumit,
millest saame jõudu olla kristlased.
See pole alati lihtne, aga nii see jõud ju tuleb.
Püha Vaim aitab meid.
Tema annab meile jõu olla valguseks selle pimeda maailma keskel.
Selleks meid ongi kutsutud.
On hea meeles pidada,
et olgu prohveteering või uudis milline tahes,
see Raamat räägib, kuidas see lugu lõppeb.
Ma õpetan ajalootunnis õpilastele, et neil on ajalooõpik ja Piibel.
Need erinevad muu seas ka selle poolest,
et üks räägib, mis toimus - teine seda, mis hakkab juhtuma.
See Raamat ütleb, et kõik lõppeb hästi.
Meie võidame!
Rõõmusõnum ongi see, et me oleme juba Võitja poolel.
Jeesus ütleb Piiblis, et meil on juba igavene elu.
Kui usud Jeesusesse, siis on sul juba igavene elu.
Mitte lihtsalt see, et kord pääsed Taevasse.
Pääsed küll, kui Kristuses sured,
aga sul on juba igavene elu.
Milline lootus, mida jagada sellele maailmale!
Läks, kuidas läks ja paistku, kuidas paistab -
häda ei ole midagi. Meil on juba igavene elu.
Jeesus lubab lausa, et kes elab ja usub Temasse, see ei sure iial.
Milline imeline tõotus. Ma ei sure iial.
Mu ihu sureb ja kaob, aga mina ise - mu hing ja vaim,
on juba igavesti vabad ja elavad igavesti.
Milline auline lootus!
Ära lase olukordadel end masendada!
Julge särada selles maailma pimeduses!
Peegelda Jumala headust, lohutades ja aidates teisi,
sest sul on lootus, sul on igavene elu.
See on ainuke tagatis, millel on lõppude lõpuks tähendus.
Johannese evangeeliumis 10:11 ütleb Jeesus:
"Mina olen hea karjane." Tema on hea Karjane.
Hea Karjane annab elu lammaste eest.
Ta on nii hea, et andis elu meie eest.
Me tõime välja neli aspekti, aga tahan tuua veel kaks.
Viies liitub äsja räägituga.
Kui tead veendunult, et Jumal on üksnes hea,
ainult ja üksnes armastab sind ja on alati sinu poolel,
siis sa võid toetuda Temale kõikides olukordades.
Sa tead, et tulgu mis tahes, paistku, kuidas tahes -
Jumal on sinu poolt ja Tema on hea.
See on tõesti hea ja julgustav.
Viiendaks ja viimaseks - kui see juurdub meie südamesse,
nii, et me ei kahtle enam iialgi Jumala headuses,
siis me ei lange enam vaenlase valede võrku.
Sest just sel moel püüab pimeduses valitsev hingevaenlane
mõjutada sinu ja minu elu. Juba algusest peale.
Esimene asi, mida Ta ütles esimestele inimestele, oli:
Kas Jumal on tõesti öelnud, et te ei tohi seda süüa?"
Ta külvas kahtluse Aadama ja Eeva südamesse.
"Kas Jumal on ikkagi hea?"
"Kas Ta tahab teile ikka head või püüab Ta parimat vilja peita?"
Kui Jumal keelas millegist süüa, sest see ei tee teile head.
Ta mõtles, mida Ta ütles. Jumal on hea.
Kui juurdud sellesse ja mõistad ning tõesti usud seda nii,
et see saab osaks sinust enesest, siis vaenlane ei saa sind petta.
Kui tuleb raskeid olukordi ja pähe tuleb igasugu mõtteid...
Keegi mainib, et jälle on viirushaiguste aeg
või Jumal ilmselt jälle karistab meid millegi eest,
siis ära nõustu. Jumal ei saada gripiviirust.
Need tulevad teisest allikast. Jumal on minu ravija. Punkt.
Aamen.
Kas tead, mis on imeline tõestus Jumala tõelisest headusest?
Piiblit uurides märkame, et suurim ja põhilisim sõnum siin,
millega meid kogu aeg julgustatakse, on see,
et Issand tahab, et me oleksime head.
Kogu Piibel on täis soovitusi olla hea.
Tee häid tegusid, taotle head, püsi heades asjades.
Miks Ta paluks meil olla hea, kui Ta ise on hoopis halb?
Siis poleks mingit alust paluda meil teha häid tegusid,
kui Tema ise neid ei tee.
Loomulikult on alus sellele, et paluda meil head teha see,
et see lähtub Temast, see tuleb Temast enesest.
Headus saab alguse Temast enesest.
Psalmid 34:14
"Hoidu kurjast ja tee head, otsi rahu ja nõua seda taga!"
Psalmid 37:27 "Pöördu kurjast ja tee head,
siis sa jääd oma elukohta igavesti!"
Õpetussõnad 15:30
"Silmade särast rõõmustab süda, hea sõnum kosutab luid-liikmeid."
Mulle küll tundub, et mu luud saavad kosutust,
kui me räägime häid sõnumeid.
Aamos 5:14
"Otsige head, aga mitte kurja, et te jääksite elama!
Siis on teiega Issand, vägede Jumal, nõnda nagu te ütlete."
Kogu aeg sama jutt.
Apostlite tegude raamat 10:38
"Te teate seda, kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid,
sest Jumal oli temaga." Hea Jumal oli temaga.
Selles on imeline ilmutus.
Jeesus käis mööda maad ja tegi ainult head. Miks nii?
Sest Jumal oli Temaga.
Jeesus ütles, et Ta teeb ainult seda, mida näeb Isa tegevat.
Kui Jumal poleks hea, poleks Jeesus teinud head.
Ta tegi ainult seda, mida nägi Isa tegevat.
Ta rääkis ainult seda, mida kuulis Isa rääkivat.
Kõik, mida Tema tegi, oli hea.
Seetõttu ongi Jeesus Kristus meie usu sisu.
Jeesuse Kristuse elu ja teod näitavad meile seda,
milline on Jumal. Need panevad punkti.
Kui oled Jumalas kahelnud, loe ja uuri, mida Jeesus tegi.
Mida Ta ütles ja milline Ta on. Tema ongi Jumala nähtav kuju.
On imeline, et Piibel ütleb Johannese evangeeliumis,
et Sõna sai lihaks ja elas meie keskel.
Kui Vanas Testamendis on vaid juttu
ja prohvetid edastasid mingisugust pilti Jumalast,
siis Jumala nähtav kuju tuli,
kui Sõna sai lihaks ja elas meie keskel.
Jeesus on täiuslik Jumala kuju. Jeesuses pole mingit pimedust.
See sõnum on nii oluline ja vabastav.
Jumal ongi üksnes hea.
Johannes kinnitab seda oma esimese kirja alguses.
Ta ütleb nii:
"Ja see on sõnum, mida me oleme kuulnud temalt."
Ta võtab kokku sõnumi, mille Jeesus oli talle andnud,
mida nad olid kuulnud ja mida Ta oli õpetanud.
Mis sõnum see on?
Kas see, et uskudes Jeesusesse pääsed?
See on ka väga oluline sõnum, aga Johannes rõhutab midagi muud.
Ta ütleb: "See on sõnum, mida me oleme kuulnud temalt
ja kuulutame teile: Jumal on valgus."
"Jumal on valgus, ja temas ei ole mingit pimedust."
Halleluuja!
Kiri Heebrealastele 13:21
"Tema valmistagu teid kõiges heas tegema tema tahtmist
ja saatku korda meie sees, mis on tema silmis meelepärane,
Jeesuse Kristuse läbi, kellele olgu kirkus igavesti!"
Aamen.
Esimene kiri Peetrusele 2:15 "Selline on ju Jumala tahtmine,
et te head tehes paneksite vaikima rumalate inimeste arutuse."
Esimene Peetruse kiri 3:11
"Ta hoidugu eemale kurjast ja tehku head,
otsigu rahu ja taotlegu seda." Imeline!
Kolmas Johannese kiri 1:11
"Armas, ära võta eeskujuks paha, vaid head!
Kes teeb head, on Jumalast."
Loen veel kirjast Filiplastele 2:13
"Sest Jumal on see, kes teis tegutseb,
et te tahate ja toimite tema hea nõu kohaselt."
Kui Püha Vaim täidab meid ja me järgneme Tema juhtimisele,
siis me teeme head. Tema mõju on alati hea.
Palvetame.
Tänu, Issand, et sina oled sama eile, täna ja igavesti.
Issand, me täname Sind selle eest, et saame tõesti usaldada Sind
praegusel ajal, selles maailmas.
Issand, me pöörame pilgu Sinule. Me haarame Sinust kinni.
Me sõltume Sinust.
Issand, tänu, et saame olla Sinu lapsed.
Saame olla täis rõõmu ja turvatunnet.
Täis armastust, rõõmu ja õigust.
Issand, tänu, et me ei pea kartma.
Meil kõigil on tähtis ülesanne just selles ajas ja sellel hetkel.
Me võime levitada rõõmusõnumit, võime levitada Sinu headust.
Võime tuua selle esile, et Jumal on valgus
ja Temas ei ole mingit pimedust.
Issand, tänu, et õnnistad seda nädalat
ja annad meile jõudu kõigeks, milleks me seda vajame.
Jeesuse nimel, aamen.
Aamen.
Tahame tänada kõki me vaatajad tagasiside ja julgustuse eest.
Tuhat tänu!
Kui soovite meie tööst rohkem teada ja infot, kus meiega saab kohtuda,
võite külastada meie kodulehekülge: www.kristillinenkoulu.org
Kui soovite toetada seda kanalit ja külvata TV7 töösse,
siis julgustan teid selleks! See on vägev ja kasvav töö.
Kui külvate Jumalariiki, siis Jumal õnnistab teid.
Võite lihtsalt annetada helistades numbrile 900 1777
Kõne hind Eestis on 7 eurot.
Võite ka kasutada kontonumbreid, mida näete saate lõppedes ekraanil.
Olge õnnistatud ja teadke, et meil, kes usume Kristusesse,
pole häda midagi! Aamen.
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin